《陶渊明》
明代·郭登

渊明宰彭泽，月请米五斗。
折腰乡里儿，浮名真可丑。
凤凰不啄粟，岂肯同鸡口。
悠然见南山，竟掷怀中绶。
篱边几丛菊，门外五枝柳。
不负头上巾，且尽杯中酒。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。